Diari Oficial de la Generalitat Valenciana


Sumari del DOGV 8677, del 14-11-2019 (2019/10684)

RESOLUCIÓ de 4 de novembre de 2019, del president de l'Institut Valencià de Cultura, per la qual s'accepta la renúncia presentada a una subvenció per a la producció audiovisual de la convocatòria de 2019, i es disposa de l'economia produïda.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8677

Data del DOGV
:   14-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10931


Data del document
:   04-11-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 4 de novembre de 2019, del president de l'Institut Valencià de Cultura, per la qual s'accepta la renúncia presentada a una subvenció per a la producció audiovisual de la convocatòria de 2019, i es disposa de l'economia produïda. [2019/10796]  
Antecedents de fet  
Primer. Mitjançant Resolució d'11 de març de 2019, del president de l'Institut Valencià de Cultura, es convocà la concessió d'ajudes per a la producció audiovisual (DOGV 8508, 18.03.2019), d'acord amb el que es preveu en l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva, de les diferents matèries culturals integrades en l'Institut Valencià de Cultura (DOGV 7832, 20.07.2016).  
  
Segon. Mitjançant Resolució de data 11 d'agost de 2019, del president de l'Institut Valencià de Cultura, es van concedir les ajudes per a la producció audiovisual (DOGV 8613, 14.08.2019).  
Entre els beneficiaris d'aquestes ajudes figura Buenpaso Films, SL, amb NIF: V51183525, com a titular del llargmetratge documental cultural B José Martí. Patria, agonía y deber (expedient HGD-ZIO-83-161) per un import de 21.420,00 ?, distribuït en tres anualitats: 2019 (8.774,30 ?), 2020 (6.545,68 ?) i 2021 (6.100,02 ?).  
Tercer. En data 21 d'octubre de 2019, Buenpaso Films, SL, va presentar la renúncia a la indicada ajuda, atés que l'ajuda concedida és inferior a l'import sol·licitat (72.000,00 euros), necessari per a la correcta execució de la producció, tal com va quedar reflectit en el pla financer del projecte.  
Quart. És d'aplicació el que es preveu en el resolc onze, punt 2, de la citada Resolució d'11 de març de 2019:  
«Les resultes que puguen produir-se per les renúncies produïdes i les minoracions que es determinen per l'aplicació de l'indicat, podran disposar-se de conformitat amb el que es disposa en l'article 7.3 de l'Ordre bases reguladores.»  
L'article 7.3 de l'esmentada Ordre de bases expressa que:  
«La resolució de concessió, a més de contindre els sol·licitants als quals es concedeix la subvenció i la desestimació expressa de les restants sol·licituds, podrà incloure una relació ordenada de totes les sol·licituds que, complint amb les condicions administratives i tècniques establides en les bases reguladores per a adquirir la condició de beneficiari, no hagen sigut estimades per depassar-se la quantia màxima del crèdit fixat en la convocatòria, amb indicació de la puntuació atorgada a cadascuna en funció dels criteris de valoració previstos en aquesta.  
  
En aquest supòsit, si es renunciara a la subvenció per algun dels beneficiaris, o es minoraren aquestes per qualsevol motiu, l'òrgan concedent acordarà, sense necessitat d'una nova convocatòria, la concessió de la subvenció al sol·licitant o sol·licitants següents a aquell en ordre de la seua puntuació, sempre que amb la renúncia per part d'algun dels beneficiaris, s'haja alliberat crèdit suficient per a atendre almenys una de les sol·licituds denegades.  
L'òrgan concedent de la subvenció comunicarà aquesta opció als interessats, a fi que accedisquen a la proposta de subvenció en el termini improrrogable de 10 dies. Una vegada acceptada la proposta per part del sol·licitant o sol·licitants, l'òrgan administratiu dictarà l'acte de concessió.»  
Cinqué. Atenent el que disposa el citat article, el Servei d'Ajudes de l'Institut Valencià de Cultura va comunicar en data 24 d'octubre de 2019 la proposta de reassignació de la subvenció al primer suplent que, en la modalitat llargmetratges documentals culturals B, figura en l'annex II de la citada Resolució d'11 d'agost de 2019, per ordre de puntuació: Manuel Eduardo Galipienso Fabregón (Oceánica Producciones), amb NIF: \*\*\*1573\*\* com a titular del projecte Animales, por el camino de en medio (expedient KJH-CYK-85-565). I això amb la finalitat que l'empresa indicara si acceptaria l'ajuda a la qual es renuncia, amb el compliment del que es preveu per als beneficiaris en la convocatòria continguda en la Resolució d'11 de març de 2019, especialment en els resolc huité i nové.  
En resposta a la proposta, Manuel Eduardo Galipienso Fabregón va manifestar, mitjançant escrit que va tindre entrada en data 25 d'octubre de 2019, la seua disposició d'acceptar aquesta ajuda i de realitzar l'activitat en els termes previstos en la Resolució d'11 de març de 2019.  
  
Fonaments de dret   
Primer. Renúncia a la subvenció concedida  
La Llei 39/2015, d'1 d'octubre, del procediment administratiu comú de les administracions públiques, recull en els articles 21.1, 84.1 i 94, la renúncia com a forma de finalització del procediment, així com els seus efectes.  
Segon. Resultes de renúncies  
La Resolució d'11 de març de 2019, del president de l'Institut Valencià de Cultura, per la qual es convoca la concessió d'ajudes per a la producció audiovisual (DOGV 8508, 18.03.2019) en relació amb l'Ordre 33/2016, de 18 de juliol, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en l'Institut Valencià de Cultura (DOGV 7832, 20.07.2016), en els termes assenyalats en l'antecedent de fet quart.  
Igualment el que es disposa en el resolc huité, punt 7, de la citada Resolució d'11 de març de 2019, com a obligació dels beneficiaris:  
«Si escau, comunicar per escrit, la seua renúncia a l'ajuda concedida, quan no siga possible realitzar l'activitat per a la qual haja sigut concedida o quan no puga complir les condicions previstes en aquesta resolució, i en l'article 14 de la Llei general de subvencions.  
Les renúncies es comunicaran amb antelació suficient respecte a la finalització del termini de justificació per a acreditar la realització de la producció subvencionada. En cas contrari, en futures convocatòries, si així es contempla, s'aplicarà als beneficiaris la prohibició que sobre aquest aspecte contempla el resolc primer, punt 2, de la present resolució.»  
En aquest cas la renúncia s'ha presentat amb prou antelació, el 21 d'octubre de 2019, respecte a la finalització del termini de justificació, 31 d'octubre de 2021.  
Tercer. Quantia de les ajudes  
D'acord amb el que es preveu en l'article 9, punt 9.2.4, de la citada Ordre 33/2016, la quantia màxima per a llargmetratges documentals és d'un màxim de 90.000 euros, quantia que no es depassa en reassignar les resultes derivades de la citada renúncia.  
Quart. Competència  
L'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, estableix que les persones que ostenten la presidència dels organismes públics i entitats de dret públic seran les competents per a realitzar la convocatòria de les subvencions.  
En relació a això, el vigent Reglament d'organització i funcionament de l'Institut Valencià de Cultura, aprovat per Decret 5/2013, de 4 de gener, del Consell, modificat successivament per Decret 141/2014, de 5 de setembre, del Consell (DOGV 7355, 08.09.2014) i el Decret 124/2016, de 30 de setembre, del Consell (DOGV 7887, 04.10.16), estableix en l'article 4, apartat 2, lletra j), que correspon a la Presidència: convocar i resoldre la concessió d'incentius, ajudes i subvencions i aprovar les bases corresponents.  
Per tot el que s'ha exposat, i a la vista de la proposta de resolució formulada pel director general de l'Institut Valencià de Cultura, resolc:  
  
Primer  
Acceptar la renúncia presentada per Buenpaso Films, SL, mitjançant escrit que va tindre entrada en data 21 d'octubre de 2019, a l'ajuda concedida per Resolució de data 11 d'agost de 2019, del president de l'Institut Valencià de Cultura, d'un import de 21.420,00 ?, corresponent al projecte del llargmetratge documental cultural B José Martí. Patria, agonía y deber.  
  
Segon  
Concedir, de resultes de la renúncia, una ajuda de 20.000 euros a Manuel Eduardo Galipienso Fabregón (Oceánica Producciones), amb NIF 55342193X per a realització del projecte Animales, por el camino de en medio (expedient VXX-ALL-13-987).  
Aquesta ajuda es distribueix en les anualitats següents:  
- 2019: 8.774,30 euros.  
- 2020: 6.545,68 euros.  
- 2021: 4.680,02 euros.  
  
Manuel Eduardo Galipienso Fabregón haurà d'acceptar la citada ajuda, en el termini màxim dels deu dies hàbils següents a comptar des de l'endemà de la notificació de la present resolució, aportant el document que figura com a annex III en la Resolució d'11 de març de 2019, així com l'annex II relatiu a les dades de domiciliació bancària.  
Igualment, Manuel Eduardo Galipienso Fabregón haurà de justificar, dins del present exercici 2019 i en el termini màxim d'un mes a comptar des de l'endemà de la notificació de la present resolució, una despesa en la producció de la citada obra igual o superior a la que correspon a l'anualitat 2019 de l'ajuda. A més, haurà de complir amb la resta d'obligacions que s'estableixen per als beneficiaris els resolc huité i nové d'aquesta resolució.  
  
Tercer  
Anul·lar de l'anualitat pressupostària de la citada ajuda, corresponent a l'exercici 2021, un crèdit de l'ajuda a què es renuncia per import de 1.420,00 euros.  
  
Quart  
Mantindre la citada Resolució d'11 d'agost de 2019, del president de l'Institut Valencià de Cultura, en la resta d'extrems.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius de València, dins del termini de dos mesos comptats des de l'endemà de la notificació i, potestativament, podrà interposar-se un recurs de reposició davant del president de l'Institut Valencià de Cultura, en el termini d'un mes, a comptar des de l'endemà de la notificació, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 4 de novembre de 2019.- El president de l'Institut Valencià de Cultura: Vicent Marzà i Ibáñez.